**Dorință de libertate...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În brațele tale eu realizez,

Că timpul își pierde secundele toate.

Că spațiul întreg îl tot limitez,

Uitând de-ncercări, dorind libertate.

Devin anonim ... un necunoscut,

Un tip care-și cere într-una iertare.

Că nu a făcut mai mult, tot mai mult,

Ca dragostea noastră să aibă valoare.

Îmi spui că-i real ce văd și ce simt,

Că nu e un vis, că nu ești himeră.

Secundele tale nu cred că te mint,

Când spun că iubirea nu este șomeră.

Sublimul în toate devine anost,

Iubirea se simte adesea trădată.

Că i-a fost găsit acel adăpost,

Și-acolo lăsată, să fie uitată.

De-aceea repet și vă spun disperat:

”- Lăsați voi iubirii spații lărgite!”,

(simțind libetrate, s-a și transformat),

În flacăra vieții, visări nesfârșite.

În fața ta șade un suflet bolnav,

(cu bune intenții ... frumos colorate).

Ce dragostei tale îi spune cu drag,

”- Și mort de aș fi, doresc libertate!”.

Brăila, septembrie 2017